cyanic-selkie/wikianc huggingface dataset:
טום הנקס
הצלחתו והכנסותיו
מאז "פורסט גאמפ" כיכב הנקס בשרשרת של סרטים שוברי קופות, שהפכו אותו לאחד השחקנים הרווחיים בכל הזמנים, בהם "אפולו 13", "גרין מייל" ו"להציל את טוראי ראיין". בעקבות הצלחתו של הסרט "להציל את טוראי ראיין", טום הנקס וסטיבן שפילברג שיתפו פעולה פעם נוספת ובשנת 2001, יצרו את מיני-סדרת הדרמה "אחים לנשק", אשר זכתה במספר פרסי אמי ובפרס גלובוס הזהב, ומספרת על פלוגה אמריקאית במלחמת העולם השנייה. הנקס נחשב לשחקן שזכה לככב בסרטים קופתיים שהכניסו מעל 100 מיליון דולר בארצות הברית, יותר מכל שחקן אחר. הוא כיכב במספר שוברי קופות (ובהם "אפולו 13", "פורסט גאמפ", "פילדלפיה", "טרמינל", "צופן דה וינצ'י" ו"מלאכים ושדים"), שהכניסו ביחד מעל לשני מיליארד דולר.
חיים אישיים
נישואיו הראשונים של הנקס היו לשחקנית/מפיקה סמנתה לואס (סוזן דילינגהאם) בשנת 1978. הם התגרשו בשנת 1987. יש להם בן - השחקן קולין הנקס (יליד 1977), ובת - אליזבת.
בשנת 1988 נישא בשנית לריטה וילסון, ולהם שני בנים משותפים. הוא המיר את דתו לכנסייה היוונית-אורתודוקסית כדי לשאת את וילסון (שהיא ממוצא בולגרי ויווני).
באוקטובר 2013 סיפר כי הוא סובל מסוכרת סוג 2 כבר שני עשורים.
מבחינה פוליטית הנקס ידוע בתמיכתו במפלגה הדמוקרטית, ובפרט בזכויות להט"ב וגורמים סביבתיים.
ב-2016 העניק לו נשיא ארצות הברית ברק אובמה את מדליית החירות הנשיאותית, עיטור הכבוד הגבוה במדינה.
ב-11 במרץ 2020 אובחנו הוא ואשתו ריטה כחולי קורונה במהלך המגפה העולמית. ב-28 במרץ 2020 אושר כי החלימו השניים.
וולטר רודני
תולדות חייו
נולד בגיאנה הבריטית למשפחה ממעמד הפועלים, למד בקולג' בארצו, היה ספורטאי והצטיין בדיבייט. את המשך לימודיו השלים בזכות מלגה בקולג' האוניברסיטאי של איי הודו המערבית בג'מייקה, אותו סיים ב-1963 כראשון במחזורו עם תואר בהיסטוריה. את תואר הדוקטור שלו השלים ב-1966, בגיל 24 בבית הספר ללימודי המזרח ואפריקה של אוניברסיטת לונדון (School of Oriental and African Studies). הדיסרטציה שלו, שעסקה בסחר העבדים מחופי גינאה, ראתה אור ב-1970 כספר בשם A History of the Upper Guinea Coast 1545-1800 בהוצאת אוניברסיטת אוקספורד.
בשנים 1966–1967 לימד באוניברסיטת דאר א-סלאם בטנזניה ובאוניברסיטת איי הודו המערבית בג'מייקה. כמרצה ופעיל הטיף רודני למען מודעות מעמדית וגזעית בקרב אפריקאים וצאצאי-עבדים באיים הקריבים. רודני החיה את משנתו של מרקוס גארבי והפך לדמות בעלת חשיבות בקרב הראסטאפריאנים, שהתנזרו עד אז מעיסוק בפוליטיקה. ב-15 באוקטובר 1968, שעה שנחת רודני בקינגסטון, אסר ראש ממשלת ג'מייקה, יו שירר על שיבתו למדינה והכריז עליו אישיות בלתי רצויה (persona non grata). זאת כיוון שעסק, לדברי הממשלה, בהתססת מעמד הפועלים נגד המעמד הבינוני, חתרנות על ידי הקמת קבוצות "כוח שחור" כגון "הפנתרים השחורים" בג'מייקה ובמדינות הקריבים וזיקה לברית המועצות וקובה. הדבר גרם לפריצת "מהומות רודני" שהתחוללו ביומיים שלאחר מכן. עם הוודע באוניברסיטה דבר מניעת כניסתו של רודני, התבצרו סטודנטים בקמפוס מונה בפרברי הבירה ולאחר מכן יצאו בהפגנה לכיוון בנייני הפרלמנט ובית ראש הממשלה בקינגסטון. ההפגנה הפכה עד מהרה להתכנסות המונים שהצטרפו אליה לאורך רחובות הבירה. ההפגנה פוזרה על ידי הפעלת אלימות משטרתית מופרזת שגרמה למותם של מספר מפגינים. הדיכוי האלים של ההפגנה נתן את האות לפריצתן של מהומות שכללו ונדליזם וביזה ברחבי האי ולמחאה רחבה של מובטלים, עניים עירוניים ומיעוטים נגד בעלי רכוש. אף שהאירועים דוכאו תוך יומיים, השפעותיהם על הפוליטיקה הפנימית היו נרחבות. על אירועים אלה חיבר רודני את ספרו The Groundings With My Brothers.
ב-1972 ראה אור חיבורו החשוב ביותר של רודני, How Europe Underdeveloped Africa, מחקר היסטורי-מרקסיטי שהראה כיצד ריכזו מדינות אירופה הקולוניאליסטיות את כל הכוח הפוליטי והכלכלי בידן והשתמשו בעושרן של מדינות אפריקה, תוך רישוש מכוון והחלשה מכוונת של האוכלוסייה והתשתיות הפיזיות והחברתיות וכיצד פוררו בכוונת-מכוון את הממלכות האפריקאיות השבטיות העשירות שהתקיימות ביבשת לפני המאה ה-15. גם כאשר ניתנה עצמאות למדינות אפריקה, היא ניתנה לישויות מדיניות שרירותיות, המפוצלות בין שבטים וחסרות כל אמצעים ותשתיות להצלחה עצמאית.
בין 1969 ל-1974 כיהן רודני כפרופסור באוניברסיטת דאר א-סלאם והיה פעיל לקידום קבוצות "הכוח השחור" בצפון אמריקה ובקריבים.
ב-1974 שב לגיאנה, אך הממשלה לא אישרה לו לקבל משרת פרופסור באוניברסיטה. רודני החליט להיכנס לפוליטיקה וייסד את מפלגת האופוזיציה "ברית העובדים" (Working People's Alliance). ב-1979 נעצר בעוון הצתה של משרדי ממשלה.
ב-13 ביוני 1980 שב רודני לגיאנה מחגיגות העצמאות של זימבבואה, פצצה שהוטמנה ברכבו התפוצצה וגרמה למותו המיידי. אחיו של רודני ורבים אחרים מאמינים כי ההתנקשות בוצעה ביוזמתה של ממשלת גיאנה.
רכיבה אמנותית
רכיבה אמנותית (דרסאז') היא ענף ברכיבה על סוסים בה הרוכב נדרש להפגין שליטה בסוס הבאה לידי ביטוי בהצגה וירטואוזית של תנועות טבעיות של הסוס. צירוף של התנועות ומעבר נכון ביניהן יוצרים ריקוד אומנותי אליו שואפים רוכבי הסוסים להגיע. בתחרויות נדרש הרוכב לבצע תנועות ומקצבים שונים עם סוסו, הקבועים מראש ומתבצעים בהתאם לנקודות קבועות ברחבי המגרש.
רמות הרכיבה בישראל מתחילות בקדם א' ונגמרות ברמה גראנד פרי, כאשר בכל אחת מהרמות 3 מבחנים המדורגים לפי מידת קושי ביצוע התרגילים ומהירות שינויי המקצבים. בארצות אחרות מתחלקות הרמות לרמות אימון, כאשר לרמה א' מקבילה "רמה ראשונית" או "Preliminary", לרמה ב' מקבילה "רמת הבסיס" או "Novice", לרמה ג' מקבילה רמה "יסודית" או "Elementary", לרמה ד' מקבילה דרגת קושי "בינונית" או "Medium", לרמה ה' מקבילה דרגת קושי "מתקדמת" או "Advanced", ולאחר מכן הרמות הבינלאומיות "פרי סנט ג'ורג'"/"Prix St-George", "אינטרמדייט 1"/"Intermidate I", "אינטרמידייט 2"/"Intermidate II", ו"גראנד פרי"/"Grand Prix", הנחשבת לרמה הגבוהה ביותר.
מבנה מגרש הרכיבה
מגרש רכיבת הדרסאז' מתחלק לשניים, כאשר מבחני הרמות הגבוהות (בארץ הן ב', ג', ד' והלאה) מתבצעים במגרש 20x60 מטר. מבחני הרמות הנמוכות (קדם א' וא') מתבצעים במגרשים שגודלם 20x40 מטר. במגרש יש נקודות מסוימות המסומנות באותיות לועזיות. אותיות אלו מסמנות נקודות לאורך צלעות המגרש וחלקן מסמנות אותיות לאורך קו המרכז האורכי של המגרש.
במגרש 20X60:
A, K, V, E, S, H, M, R, B, P, F, G, I, X, L, D.
במגרש 20X40:
A, K, E, H, C, M, B, F, G, X, D.
תחרויות
תחרויות דרסאז' בדרך כלל מתבצעות לפי מבחנים קבועים. הרוכבים וסוסיהם נשפטים על פי הדרך בה בוצעה כל תנועה או מקצב, איכות המקצבים והתנועות, ישיבת הרוכב, הרמוניה ועוד. כל פרמטר נשפט על פי סקלת ניקוד, כאשר הערך המינימלי הוא 0 והמקסימלי הוא 10. ישנן תחרויות פריסטייל (freestyle) בהן מרכיב הרוכב צירוף של תרגילים לפי מוזיקה ונשפט על פי יצירתיות, קושי התרגילים, התאמתם למוזיקה ומראה הרמוני כללי של ביצוע התרגילים.
שיפוט
כל התנועות והתרגילים ממוספרים בטופס המבחן. התנועות והתרגילים מנוקדים מ-0 עד 10 על ידי השופט. כאשר "0" הוא הציון הנמוך ביותר ו-"10" הוא הגבוה ביותר. להלן סולם הנקודות:
10 – מצוין
9 – טוב מאוד
8 – טוב
7 – כמעט טוב
6 – משביע רצון
5 – גבולי
4 – לא מספק
3 – די רע
2 – רע
1 – רע מאוד
0 – לא בוצע
לאחר סיום רכיבת המבחן מתן הציונים הכלליים וחתימת השופט על טופס המבחן מחושבות התוצאות כך: ראשית, יוכפלו התנועות והציונים הכלליים על פי המצוין בטופס, שנית, יסוכמו כל הציונים עבור כל תנועות המופיעות בטופס המבחן כולל ארבעת הציונים הכלליים, לאחר מכן יוחסרו טעויות שנעשו במבחן (טעות ראשונה- 2 נק', טעות שנייה- 4 נק', טעות שלישית- פסילה). סה"כ הנקודות מחולק בניקוד המרבי שמצוין על גבי הטופס והתוצאה תוכפל במאה לקבלת הציון הסופי באחוזים.
בכל התחרויות המנצח הוא הרוכב בעל הציון הגבוה ביותר באחוזים, מקום שני הוא הרוכב בעל הציון השני בגובהו באחוזים וכן הלאה. במקרה של שוויון בתוצאות באותו המקצה באחד משלושה המקומות הראשונים, נקבע המיקום על פי סך הניקוד של הציונים הכלליים. במידה וגם הציון הכללי שווה ייקבע המיקום על פי סעיף ישיבת הרוכב. במידה וגם בסעיף זה הציון זהה מחולק המיקום בין הרוכבים (לעיתים נדירות). בתחרויות בנות מספר ימים, במקרה של שוויון בתוצאה הכללית של כל הימים יחד, נקבע המיקום על פי סך הניקוד של הציונים הכלליים של היום האחרון. במידה וגם הציון הכללי שווה ייקבע המיקום על פי סעיף ישיבת הרוכב. באליפות הארץ ובתחרויות בינלאומיות יתקיים מבחן נוסף (RIDE OFF) בין בעלי ניקוד כללי וסעיף ישיבת הרוכב עם ציון שווה עד למקום השלישי.
דירוג
בשיטת הדירוג צוברים הסוס והרוכב נקודות זכות כיחידה אחת – "צמד". אותו רוכב על סוס אחר או אותו סוס בליווי רוכב אחר אינם נהנים מנקודות הזכות אשר צברו עם בן זוגם הקודם.
אופן הדירוג:
צמד מדורג על פי הרמה בה מדורג הרוכב. לדוגמה: רוכב שהתחרה ברמה ג', רשאי להתחיל עם סוס חדש ברמה ג'. צבירת נקודות דירוג מתנהלת בצורה הבאה:
רוכב שקיבל ציון במבחן מתחת ל-47% מקבל מינוס של 1 נקודות דירוג (חוץ מרוכבים להם 0 נקודות דירוג).
רוכב שקיבל ציון במבחן בין 60% ל-64.99% מקבל נקודת דירוג אחת.
רוכב שקיבל ציון במבחן בין 65% ל-69.99% מקבל 2 נקודות דירוג.
רוכב שקיבל ציון במבחן מעל 70% מקבל 3 נקודות דירוג.
טרוט (Trot)
הטרוט הוא מקצב בן שתי פעימות של רגליים אלכסוניות, לסירוגין (שמאלית קדמית וימנית אחורית, ולהפך) המופרדות על ידי רגע של השהיה. הטרוט מתחלק לחמישה סוגים:
לטרוט ישנן עוד שתי וריאציות הנקראות "פסאז'" ו"פיאף" המשמשות ברמות הגבוהות:
קנטר (Canter)
הקנטר הוא מקצב בן 3 פעימות ו-6 שלבים, אשר לו שני סוגים- קאנטר לצד ימין וקאנטר לצד שמאל. בקנטר לימין, למשל, הורדת הרגליים היא כדלהלן: שמאלית אחורית, ימנית אחורית ושמאל קדמית בו זמנית, ימנית קדמית ולאחריה רגע של השהיה עם כל ארבע הרגליים באוויר לפני תחילת הצעד הבא. הקנטר מאופיין תמיד בצעדים קלים, אחידים ובהשהיה קצבית קבועה. הקאנטר כמו הטרוט מתחלק גם הוא לחמישה סוגים:
סונג צ'ינג-לינג
סונג צ'ינג-לינג (באנגלית: Soong Ching-ling; 27 בינואר 1893 – 29 במאי 1981) הייתה דמות פוליטית סינית. כאשתו השלישית של סון יאט-סן אחד ממנהיגי מהפכת 1911 שהקימה את הרפובליקה הסינית, היא נקראה לעיתים קרובות מאדאם סון יאט-סן. היא הייתה חברה במשפחת סונג, ועם אחותה מילאה תפקיד מרכזי בפוליטיקה הסינית לפני ואחרי 1949.
לאחר כינונה של הרפובליקה העממית של סין בשנת 1949, מילאה כמה תפקידים בולטים בממשלה החדשה, ובהם סגן נשיא סין (1949–1954, 1959-1975) וסגן יושב ראש הוועדה המתמדת של הקונגרס העממי הלאומי (1954) (1959-1951), (1975-1981), נסעה ברחבי העולם בראשית שנות ה -50, וייצגה את ארצה במספר אירועים בינלאומיים. לעומת זאת, בזמן ״מהפכת התרבות״, היא ספגה לביקורת חריפה. בעקבות הטיהור של הנשיא ליו שוצ׳י ב-1968, היא ודונג ביוו שהיו כסגני הנשיא, הפכו למנהיגים בפועל של סין עד 1972, כאשר דונג מונה לנשיא בפועל. סונג שרדה את המהומה הפוליטית בתקופת המהפכה התרבותית, אך רק לעיתים רחוקות הופיעה בפומבי אחרי 1976. כיו"ר הוועדה המתמדת של הקונגרס העממי הלאומי בשנים 1976–1977, סונג הייתה ראש המדינה. במהלך מחלתה האחרונה במאי 1981, קיבלה את התואר המיוחד של "נשיא כבוד של הרפובליקה העממית של סין".
חיים ופעילויות לפני 1949
סונג חזרה לסין ביוני 1929, כאשר סאן יאט-סן הועבר מאתר הקבורה הזמני שלו בבייג'ינג לקבורה חדשה, בנאנג'ינג, אך עזבה שוב כעבור שלושה חודשים, ולא חזרה לסין עד יולי 1931, כשאמה נפטרה. היא התגוררה אחר כך בשאנגחאי עד יולי 1937, עת פרוץ מלחמת סין–יפן השנייה. לאחר פרוץ הלחימה, היא עברה תחילה להונג קונג, ואחר כך לצ'ונגצ'ינג, בירת המלחמה של ממשלת סין. ב-1939 היא ייסדה את ״הליגה להגנה של סין״, שגייסה כספים ודאגה לאספקה בעיקר לשטחי השליטה הקומוניסטית בצפון סין. בשנת 1946, הליגה שינתה את שמה ל״קרן הסיוע הסינית״, שהמשיכה לאסוף כספים ולתמוך בקומוניסטים הסינים. במהלך מלחמת האזרחים הסינית, סונג פרשה לצמיתות ממשפחתה ותמכה בקומוניסטים. ב-1948 היא הפכה ליו"ר הכבוד של "הוועד המהפכני של הקוומינטנג", קבוצה שמאלית שטענה כי היא היורשת החוקית של מורשת המייסד - סן. עם קריסת הממשלה הלאומנית והניצחון הקומוניסטי במלחמת האזרחים, היא עזבה את שנחאי בספטמבר 1949 כדי להשתתף ב״וועידה המייעצת הפוליטית של העם הסיני״ (CPPCC), שהתכנסה בבייג'ינג על ידי המפלגה הקומוניסטית הסינית לשם הקמת ממשלה מרכזית חדשה. ב־1 באוקטובר התארחה בטקס בכיכר טיין-אן-מן, לציון היווסדה של הרפובליקה העממית החדשה של סין. הממשלה הלאומנית הוציאה צו מעצר נגדה, אך עד מהרה התברר שהניצחון הצבאי המהיר הוא של הקומוניסטים, והממשלה הלאומנית נמלטה מהיבשת לטאיוואן זמן קצר לאחר מכן.
פעילויות פוליטיות לאחר 1949
סונג זכתה להערכה רבה על ידי הקומוניסטים המנצחים, שקבעו אותה כסמל מקשר בין תנועתם לתנועה הקודמת של סן. לאחר כינונה הרשמי של הרפובליקה העממית של סין ב-1949, היא הפכה לאחד משישת הסמנכ"לים של ״ממשלת העם״ המרכזית, ואחד מסגני יו"ר אגודת הידידות הסינית-סובייטית. באפריל 1951 הוכרז כי זכתה בפרס השלום של יוסיף סטלין לשנת 1950. בשנת 1950, שימשה סונג כמנהלת הסיוע העממי הסיני, אשר שילבה כמה ארגונים העוסקים בנושאי רווחה וסעד. קרן הרווחה הסינית שלה אורגנה מחדש כ״מכון הרווחה הסיני״ והחלה לפרסם את המגזין "סין החדשה", שיוצא עדיין בשם "סין היום". בשנת 1953 פורסמה אוסף של כתביה, ״המאבק על סין החדשה״.
ב־1953 ישבה סונג בכמה וועדות לקראת הבחירות לקונגרס העממי החדש ולניסוח חוקת 1954. היא נבחרה אחת מ -14 סגני יו"ר הוועד הפועל של הקונגרס העממי החדש( NPC) בראשותו של ליו שאוצ'י. בדצמבר אותה השנה נבחרה לסגנית יו"ר הוועד הציבורי נגד עינויים, שהפך לגוף מייעץ והחליפה את ליו שאאוקי כיו"ר אגודת הידידות הסינית-סובייטית. במהלך תקופה זו, סונג נסעה לחוץ לארץ מספר פעמים, ביקרה באוסטריה, הודו, בורמה, פקיסטן, אינדונזיה. הנסיעות שלה כללו ביקור בינואר 1953 בברית המועצות, שם היא התקבלה על ידי סטלין זמן קצר לפני מותו. היא ביקרה במוסקבה שוב ב-1957 עם משלחת מאו דזה-דונג לרגל 40 שנה למהפכה הרוסית.
סגן הנשיאות
באפריל 1959 שימשה סונג שוב כנציגת שנחאי בקונגרס הלאומי השני. בקונגרס הזה, מאו דזה-דונג וג'ו דה עזבו את תפקידם כנשיא וסגן נשיא הרפובליקה העממית של סין. ליו שאוצ'י נבחר ליו"ר המדינה (הנשיא), וסונג צ'ינג-לינג ודונג ביוו, "הזקנים הבכירים" של המפלגה הקומוניסטית נבחרו לנשיא ולסגנית נשיא סין. היא נבחרה מחדש לתפקיד סגן יו"ר PRC בקונגרס הלאומי השלישי של העם בשנת 1965, והופיעה לעיתים קרובות בתחילת שנות השישים באירועים טקסיים, ולעיתים קרובות ברכה אורחים חשובים מחו"ל.
במהלך מהפכת התרבות, ואישר החוקה בינואר 1975, הסתיימה כהונתה של כסגן נשיא סין, לאחר מכן היא מונה שוב לאחד מסגני היו"ר של הקונגרס.
מוזיאונים
בשנת 1918, סונג ובעלה סון יאט-סן התגוררו באזור הצרפתי של שאנגחאי. לאחר מותו של בעלה, סונג המשיכה להתגורר שם עד 1937. הבית הוסב למוזיאון ייעודי שנקרא בית המגורים הראשון של סן. הוא מכיל גם כמה חפצים של סונג במהלך חייהם יחד.
בין השנים 1948 ל-1963 חיה סונג צ'ינג-לינג בקצה המערבי של האזור הצרפתי בשאנגחאי. בניין זה הוא כעת מלון סונג צ'ינג לינג ממוריאל רזידנס. ליד הכניסה ניצב אלמנט זיכרון ובו כמה מחפציה ותצלומיה. המבנה הראשי והגנים נשמרים בדומה למצב המקורי עם ריהוט ששימש אותה לאורך כל הדרך. במוסך חונות שתי מכוניות גדולות: אחת לימוזינה שנבנתה בסין ומכונית "רוסית" שניתנה לסונג על ידי יוסיף סטלין.
חיים פלטנר
חיים פלטנר (נולד ב-25 במאי 1937) הוא עיתונאי ישראלי, היה כתב קול ישראל וכן כתב הטלוויזיה הישראלית.
ביוגרפיה
פלטנר נולד בפתח תקווה בשנת 1937, בנם של שמואל ומלכה פלטנר, שעלו לארץ מבלגיה בשנת 1934. הוא גדל והתחנך במושבה פרדס חנה, למד בבית הספר היסודי "אלונים" במושבה ואת לימודיו התיכוניים עשה בתיכון בחדרה. בשנת 1955 התגייס לצה"ל ושירת בגדוד 13 (גדוד גדעון) בחטיבת גולני כמפקד כיתה ולאחר מכן כמפקד מחלקה וסגן מפקד פלוגה. לאחר שחרורו בשנת 1959, החל ללמוד בבית הספר הגבוה למשפט וכלכלה בחוגים למדעי המדינה וסוציולוגיה וברבות השנים השתתף גם בקורסים בנושאי כלכלה ושוק ההון. במקביל התחיל גם לכתוב לכמה עיתונים. בשנת 1961 התמנה לסגן עורך ביטאון "במחנה נח"ל", ובמקביל לעבודתו שם ערך כתבות בגלי צה"ל. בשנת 1965 עשה את צעדיו הראשונים בקול ישראל בעריכת תוכניות בתחום החברתי. בשנת 1968 קיבל מלגה מממשלת גרמניה ויצא להשתלמות בתחנת הטלוויזיה הגדולה בגרמניה דאז Z.D.F. עם שובו לארץ השתלב במחלקת החדשות של קול ישראל והיה כתב לענייני מפלגות. במקביל השתתף בקורס הפקה בטלוויזיה הלימודית (כיום הטלוויזיה החינוכית), בהנחיתו של פרופ' סטאשף, פרופסור ללימודי טלוויזיה ב-MIT בארצות הברית. אתו בקורס למדו איש הרדיו והטלוויזיה דן כנר, והבמאי והתסריטאי אילן מושנזון.
במלחמת ששת הימים ובמלחמת יום הכיפורים היה חיים פלטנר כתב צבאי בחזית הדרום. בשנת 1974 החל לעבוד בטלוויזיה הישראלית - תחילה ככתב לענייני עבודה והסתדרות ולאחר מכן ככתב כלכלי, תפקיד שבמסגרתו סיקר את התחום הכלכלי ושוק ההון בתל אביב. בתחילת שנות ה-80 התמנה לראש הדסק הכלכלי של מחלקת החדשות בירושלים ובמסגרת זאת סיקר את משרד האוצר, בנק ישראל והדיונים הכלכליים בכנסת וועדותיה ובכלל זה את פרשת ויסות מניות הבנקים ב-1983. ואת שלבי הכנת תוכנית הייצוב הכלכלית של 1985 שהונהגה על ידי משרד האוצר בעקבות האינפלציה הגואה שהגיעה בשנת 1984 לשיעור שנתי של כ-400 אחוז. בסוף שנות ה-80 חזר פלטנר לפעילות מלאה במערכת החדשות של הטלוויזיה בתל אביב ובין השאר כיהן גם כראש מערכת החדשות. במקביל לכיסוי התחום הכלכלי ערך שורה של כתבות ל"יומן השבוע" וכן לתוכנית "רואים עולם", בהן כתבות על טאיוואן, סלובניה וצ'ילה, שבהן ביקר.
בשנת 2002 פרש לגמלאות ומאז הוא עוסק בכתיבת מאמרים וכתבות בעיתונים וביטאונים שונים. בנוסף, הצטרף גם לתנועת של"מ (שרות לאומי למבוגר), תנועה של גמלאים מתנדבים הפועלת בכל רחבי הארץ ובה הוא מכהן כרכז תקשורת וחבר הנהלה.
חיים נשוי לרינה שמש, מורה במקצועה. רינה כיהנה במשך 15 שנים במועצת גבעת שמואל, תחילה כחברת מועצה ובהמשך כסגנית ראש המועצה. היא הייתה מיוזמי הקמת המשמר האזרחי בשכונת רמת אילן בגבעת שמואל ואף הייתה מפקדת השכונה בהתנדבות. לזוג חיים ורינה פלטנר שלושה ילדים ונכדים.
Blame It on Baby
האלבום הגיע היישר אל המקום הראשון במצעד הבילבורד 200. השיר "Rockstar" מתוך האלבום היה ללהיט, תוך שהגיע למקום הראשון במצעד הבילבורד הוט 100.
רקע
הפרויקט הוא אלבום האולפן השלישי של דה-בייבי. הוא הכריז לראשונה על האלבום ב-13 באפריל בציוץ בטוויטר, וחשף את עטיפת האלבום ותאריך צאתו ב-14 באפריל.
טלי אמיתי-טביב
טלי (רויטל) אמיתי-טַבִּיב (נולדה ב-11 באוגוסט 1953) היא צלמת אמנית ישראלית.
ביוגרפיה
ילידת קבוצת כנרת. אוטודידקטית. את מצלמתה הראשונה קיבלה במתנה מסבה (ד״ר שטפן איקלהיימר, מייסד חברת ׳איקאפרם׳, מחלוצות תעשיית התרופות בארץ) בגיל 11. בשל דיסלקסיה לא הושלמה מעולם השכלתה הפורמלית (9 שנות לימוד בלבד) וצילום הוא עיסוקה העיקרי. לאמנות נחשפה מילדות. דודה מצד אביה הוא הסופר מרדכי טביב ובןֿ דודתה גם הוא מצד אביה, הוא הצייר אבשלום עוקשי.
במשך שנים רבות עבדה במעבדות צילום והתמחתה בהדפסות אמנותיות. הקריירה האמנותית שלה החלה רק ב-1999 בתערוכת יחיד שהוצגה בגלריה לימבוס בתל אביב. מאז הציגה ב-11 תערוכות יחיד, בישראל ומחוצה לה ובעוד תערוכות קבוצתיות רבות.
בעבודתה עוסקת אמיתי טביב בעיקר בחמרים היסטוריים. כמו למשל בסדרה ׳תחנות תרבות׳ המורכבת משלוש סדרות משנה: ספריות, מוזיאונים ואולמות קונצרטים. כל אחת מהסדרות צולמה במקומות בהם התפתחה במהלך ההיסטוריה תופעה תרבותית שהפכה אותם לסמלי תרבות ידועים (ספריות - אוקספורד, מוזיאונים - פירנצה, אולמות קונצרטים - וינה).
בשנת 2009 הוזמנה אמיתי-טביב לתעד את מוזיאון נסים דה קמונדו בפריז. התיעוד הפך לפרויקט בעל אמירה אישית על נוכחותם של הנעדרים והוצג במוזיאון לאמנות והיסטוריה יהודית בפריז, כמו גם במוזיאון חיפה לאמנות בתערוכה ׳חיי מדף׳.
הסדרה ׳קירות ורוח׳ שנוצרה בין השנים 2006–2009 מתבוננת ב-103 חדרי עבודה של סופרים ומשוררים ישראלים. מחווה ל-100 שנים של ספרות ושירה עברית.
בין השנים 2003–2009 צילמה במצלמת לומו, יומן מצולם בו היא מנהלת דיאלוג עם תחנות נוסטלגיות של ילדותה. חלקים של הפרויקט הוצגו בתערוכות קבוצתיות רבות כמו גם בשתי תערוכות יחיד.
אמיתי-טביב עובדת עדיין בטכניקת הצילום בפילם ומדפיסה את צילומיה בעצמה – בחדר חושך. לאחרונה החלה לצלם במצלמה דיגיטלית ולעבד את התצלומים לכדי אלבומים פיקטיביים המתארים תקופות היסטוריות דרך סיפורן האישי של דמויות אמיתיות (טרודל, מקרה שנלר).
אודות תערוכות נבחרות
סמדר שפי, הארץ:
רונית מטלון, "על קירות, שולחן, דרדר ורוח", מתוך ההקדמה לספר:
רסלמניה 19
רסלמניה 19 (או בשמו המוכר יותר WrestleMania XIX) היה אחד מאירועי השלם וצפה של ארגון ההיאבקות האמריקאי, ה-WWE. האירוע כלל את שני המותגים (Raw וסמאקדאון) ונערך ב-30 במרץ 2003, באצטדיון הסאפקו פילד שבסיאטל, וושינגטון. האירוע היה האירוע ה-19 בסדרת אירועי רסלמניה בנוסף להיותו הראשון שהתקיים במדינת וושינגטון. בנוסף, רסלמניה 19 היה אירוע הרסלמניה הראשון שהתקיים תחת השם WWE והראשון שהתקיים לאחר פיצול המותגים.
עשרה קרבות התנהלו באירוע, כולל אחד שהוקלט לתוכנית Sunday Night Heat. בקרב המרכזי, ברוק לסנר ניצח את קורט אנגל וזכה באליפות ה-WWE. עוד ברשימת הקרבות, דה רוק ניצח את סטון קולד סטיב אוסטין בקרב השלישי ביניהם באירועי רסלמניה; קרב זה סימל את הקרב האחרון של אוסטין לפני פרישתו מהיאבקות בזירה בשל פציעות שספג במהלך השנים הקודמות, טריפל H ניצח את בוקר טי ושמר על אליפות העולם במשקל כבד, האלק הוגאן ניצח את מר מקמהן, ושון מייקלס ניצח את כריס ג'ריקו.
שיא חדש של כמות צופים נקבע במהלך קיום האירוע כש-54,097 צופים הגיעו ממעל ל-15 מדינות ארצות הברית וממספר רב של מדינות ברחבי העולם, נתון שהכניס לארגון 2.76 מיליון דולר.
הקו החום
{{פירושונים|
ראו גם
}}
אבן הזוחלת
אֶבֶן הַזֹּחֶלֶת הוא שמו של אתר הסמוך לעין רוגל בסביבות ירושלים בתקופת המקרא. ישנם חוקרים הטוענים שאבן הזוחלת הייתה אבן מקודשת לפולחן הנחש שהיה נהוג בתקופה הכנענית.
תולדותיו
בספר מלכים מסופר על זבח בקר וצאן שערך אדוניהו באתר כאשר הומלך למלך.
רש"י, אשר חי בימי הביניים בצרפת, פירש ש"אבן הזוחלת" היא: "אבן גדולה שהיו הבחורים מנסין בה את כחם להזיזה ולגררה לשון מים זוחלין זוחלי עפר. תרגום יונתן תרגם "אבן סכותא שעומדין עליה וצופין למרחוק". "מצודת ציון" פירש שאבן הזוחלת נקראת כך בגלל שמים היו זוחלים סמוך לה. וכך כתב גם הפרשן רד"ק.
במאה ה-19, החוקרים הבריטים קיצ'נר וקונדר הציעו לזהות את אבן הזוחלת בצוק עליו שוכן הכפר סילוואן, הקרוי בשפת בני הכפר בשם זחווילה.
במאה ה-20 הציעו חוקרים לזהותה במספר אתרים בסביבות ירושלים; האחת, באבן גדולה בכפר השילוח הקרויה זחוילת; השנייה, באבן גדולה הנמצאת ליד עין רוגל.
יונה מעופפת
היסטוריה
בשנת 1936 הקים איש עסקים יפני בעיר טיאנג'ין מפעל ליצור אופניים. לאחר סיום מלחמת האזרחים הסינית בשנת 1949 הולאם המפעל, והונחה לייצר דגם חדש של אופניים שיהיה חזק, עמיד, קל משקל, ומעוצב, וזה הוצג לראשונה ב-5 ביולי 1950.
עיצוב הדגם החדש התבסס על הדגם הקלאסי של אופני שירות של חברת ראלי הבריטית משנת 1932 שנקרא בשם Raleigh roadster. במהלך מלחמת קוריאה שונה שם החברה ל"יונה מעופפת", כביטוי של שלום. הלוגו עוצב מחדש ונועד לסמל הסכמה והרמוניה.
בשנת 1998 הועבר המפעל ששכן במרכז העיר טיאנג'ין לאזור התעשייה שמחוץ לעיר. ציוד היצור עבר מודרניזציה מלאה וכיום מעסיק המפעל כ-600 עובדים ומייצר כ-40 דגמים שונים של אופניים. רוב הדגמים החדשים הם בתצורה של אופני הרים או אופניים עירוניים מודרניים במגוון צבעים, תלת אופניים לשימושים ביתיים ומסחריים, ואופניים חשמליים. חלק מתוצרתה מיועד גם ליצוא.
בשנים האחרונות חווה סין ירידה בשימוש באופניים ככלי רכב אישי עממי כתוצאה מן ההתפתחות הכלכלית שעברה בעשורים האחרונים, ואשר הגבירה מאוד את השימוש בכלי רכב ממונעים, בעיקר על ידי בני מעמד הביניים המשכיל בערים הגדולות. בשנת 1994 הכריזה ממשלת סין על האופניים הקלאסיות מתוצרת חברת יונה מעופפת כעל "מותג בעל סימן מסחרי לאומי תחת הגנה" בדומה לאוצרות לאומיים אחרים.
עיצוב
הדגם הבסיסי של אופניים מתוצרת החברה היו בתצורה הקלאסית של אופני שירות (roadsters), בצבע שחור בלבד (אם כי אופניים לשירות הדואר הסיני נצבעו בירוק, לשימוש מכבי האש נצבעו באדום, וצבעים נוספים לשימוש עסקים אחרים), ללא הילוכים ובעיצוב שונה לשימוש עבור גברים (עם מסגרת עליונה אופקית) ונשים (עם מסגרת עליונה המשתפלת מטה בחלקה האחורי, המאפשרת פסיעה לישיבה בדומה לקטנוע). זוג אופניים כזה שקל כ-20 ק"ג, היה פופולרי ביותר ורשימת ההמתנה לרכישת זוג אופניים שמחירן היה שווה לשכר 4 חודשי עבודה, נמשכה מספר שנים ולעיתים דרשה גם הפעלת קשרים אישיים להשגתם.
האופניים הורכבו משלדת צינורות פלדה במבנה היהלום המסורתי. הגלגלים בקוטר 28 אינץ' בעלי חישורים. הגלגלים כוסו בכנפיים להגנה על רגלי הרוכב מפני בוץ ולכלוך, וכך גם מגן השרשרת המכוסה במלואה אשר סיפק הגנה נוספת לרוכב מפני לכלוך והתפסות המכנס בגלגל השיניים הראשי. המושב עשוי עור ומכיל קפיצים לצורך שיכוך מינימלי. מנופי הבלמים הותקנו על הידיות ופעלו באמצעות מוטות העברה. על האופניים ניתן להתקין סבל אחורי, סל קדמי ודינמו להפעלת התאורה.
Polarsun Century
"Polarsun Century"
דגם "Polarsun Century" התבסס על דגם "Toyota HiAce" (דור רביעי) מתוצרת יצרנית הרכב היפנית טויוטה. הוא בעל 4 דלתות - 2 דלתות קדמיות, 1 דלת צד, 1 דלת אחורית. ברכב הותקן מנועי בנזין מתוצרת טויוטה עם נפח 2.2 ליטר, 2,7 ליטר. היה ניתן להזמין את המכונית עם הנעה אחורית 4x2 או הנעה כפולה 4x4.
דגם "Polarsun Century" צולם בסרט הדוקומנטרי "Wu yue tian zhui meng 3DNA" (2011).
בשנת 2007 500 יחידות נמכרו לדרום אפריקה. הייצור הופסק בשנת 2009.
גאוגרפיה של מונגוליה
מונגוליה היא מדינה מישורית ברובה הממוקמת ביבשת אסיה. חלקה הדרומי נשלט בידי מדבר גובי, כאשר חלקה הצפוני של המדינה הוא הררי. האקלים המונגולי הוא קיצוני מאוד - חם מאוד בקיץ וקר מאוד בחורף. מונגוליה גובלת ברוסיה מצפון וברפובליקה העממית של סין מדרום. למרות שהיא גובלת רק עם שתי מדינות, יש לה קו גבול ארוך במיוחד המסתכם ב-8,114 ק"מ.
מבנה קרקע
שטחה של מונגוליה נע בין קיצוניות של הרים בצפון ובמערב, למישורים נרחבים של מדבר גובי וערבות עשב בדרום ובמזרח. הנקודה הגבוהה ביותר במונגוליה היא הר חויטן (хүйтэн уул, "ההר הקר" אשר נקרא גם "פסגת הידידות", найрамдал оргил) המתנשא לגובה של 4,374 מטרים מעל פני הים, ונמצא על משולש הגבולות רוסיה-סין-מונגוליה. גובהה של הנקודה הנמוכה ביותר, אגם חוח (хөх нуур, "האגם הכחול", אחד מאגמים רבים במונגוליה שנושאים שם זה) הנמצא במזרח המדינה, הוא 518 מ'. גובהה הממוצע של המדינה הוא 1,580 מ'.
אחד מהאגמים המתוקים הגדולים באסיה, אגם חובסגול, נמצא במחוז חובסגול, ובנוסף לו מצויים במדינה אגמים מלוחים רבים, דיונות, מישורי עשב, יערות אלפיניים וקרחונים. צפון ומערב מונגוליה הוא אזור סייסמי פעיל החווה רעידות אדמה לעיתים קרובות, ונמצאים בו מעיינות חמים והרי געש רבים.
במונגוליה יש שלושה רכסי הרים עיקריים. הרי אלטאי הם הגבוהים ביותר, ומתפרשים באזורים המערביים של המדינה בציר מצפון מערב לדרום מזרח. רכס חנגאי הנמוך יותר מהווה את רוב השטח במרכז המדינה, ומאופיין ברכסים מיוערים למחצה ובעמקים ביניהם ערבות עשב. רכס חנטאי נמצאים סמוך לגבול הרוסי, צפון-מזרחית לעיר הבירה אולן בטור, והם הנמוכים ביותר. הנהרות זורמים לשלושה שפכי נהר עיקריים: מצפון לאוקיינוס הקרח הצפוני, ממזרח לאוקיינוס השקט, ומדרום למדבריות אסיה. הנהר הגדול ביותר הוא הסלנגה-מורון, המתנקז לימת באיקל. הנהרות המזרחיים ארגון ואמור הם השני והשלישי בגודלם.
אקלים
האקלים במונגוליה הוא אקלים יבשתי קיצוני, המושפע בעיקר מריחוקה מהאוקיינוסים: הוא יבש במיוחד, והבדלי הטמפרטורה בין העונות ובין היום ללילה קיצוניים. החורף ארוך וקר מאוד והקיץ קצר במיוחד, ובו יורדים מרבית המשקעים. כמות המשקעים הגבוהה ביותר היא בצפון, עם ממוצע של 200–350 מ"מ בשנה, והנמוכה ביותר היא בדרום: 100-200 מ"מ בשנה. בדרום המדינה, במחוזות הנמצאים במדבר גובי, ובייחוד במחוז אומנוגובי (өмнөговь, "דרום הגובי"), יורדים משקעים מועטים מאוד. פירוש המילה המונגולית "גובי" (במונגולית: говь תעתיק: govʸ) הוא מדבר, אולם המונגולים מבחינים בין סוג זה של מדבר, שבו ניתן לקיים חיים, לבין מדבר-שממה (במונגולית: цөл, תעתיק: tsöl); אבחנה זו דומה לאבחנה שעושה העברית המקראית בין "מדבר" - אזור דליל במשקעים ובצמחיה אך מתאים למרעה, לבין "ישימון".
הטמפרטורה במונגוליה נעה בין קיצוניות אחת לשנייה. בין נובמבר למרץ נמצאת הטמפרטורה מתחת לנקודת הקיפאון, ובשיא החורף יורדות הטמפרטורות מתחת ל-20 מעלות צלזיוס מתחת לאפס, ולעיתים אף מגיעות ל-35 מעלות צלזיוס מתחת לאפס. בסתיו ובאביב, בחודשים אפריל ואוקטובר, נעה הטמפרטורה סביב 0 מעלות. בקיץ, לעומת זאת, יכולה הטמפרטורה להגיע לשיאים של 33 מעלות באולן בטור, ואפילו לטפס מעבר ל-40 מעלות במדבר גובי.
גם משטר המשקעים במונגוליה אינו סדיר, והמונגולים נוהגים לומר שבארצם "אפשר לחוות את כל ארבע העונות ביום אחד".
סביבה
אחרי שנים רבות של גידול בעיור ובתעשייה, הפכו השלטונות המונגולים מודעים למחיר הסביבתי של מדיניותם בסוף שנות ה-80. עיסוקם המאוחר של הרוסים בזיהומה של ימת באיקל גרם למונגולים לפעול למען שימורו של אגם חובסגול נור, המחובר לבאיקאל באמצעות נהר סלנגה-מורון. מפעל צמר שהזרים שפכים לאגם נסגר, ותנועת מיכליות הנפט באגם הופסקה. כריתת יערות בהרי הנגאיין נורו הובילה להאטה בזרימתם של הנהרות הצפוניים, אשר זוהמו כתוצאה מפסולת תעשייתית ומדבירי מזיקים. אולן בטור מרובת המפעלים סובלת מזיהום אוויר חמור. כתגובה לנזק הסביבתי הקימה ממשלת מונגוליה ב-1987 את המשרד להגנה סביבתית.
הערות שוליים
মঙ্গোলিয়া
כיוון פסנתרים
כוונון פסנתר הוא פעולת התאמת המתח של המיתרים של פסנתר אקוסטי כך שהמרווחים המוזיקליים בין הקלידים יהיו שווים. משמעות המונח ״מכוון״ בפסנתר אינה שיש קבוצה של צלילים שתדריהם מוכתבים מראש ועל פיהם קלידי הפסנתר מכוונים. כיוון פסנתר דורש הערכה של היחס בין קלידי הפסנתר, יחס זה משתנה בין פסנתר לפסנתר בעקבות מכלול נתונים פיזיים, כך שבפועל פסנתר יכוון לצלילים מעט שונים מן המקובל בכוונון המושווה. זאת מכיוון ששיטת הכוונון הזו היא תאורטית ואינה מתחשבת בפיזיקה של הכלי.
בכל מערכות הכוונון, גובהו של צליל מסוים נגזר מהיחס בינו לבין תדר מסוים שנקבע מראש. תדר, צליל ותו הם שלושה מונחים המבטאים את אותו הדבר - צליל מסוים. תדר הוא המונח הפיזיקלי, צליל הוא ״הרעש״ שאנו שומעים, ותו הוא המונח המוזיקלי. התדר הקבוע מראש המקובל ברוב כלי הנגינה היום הוא A440. כלומר שצפיפות הגל של הקליד A4 בפסנתר, שהוא ה״לה״ באוקטבה ראשונה, יהיה 440 הרץ, 440 רעדות גל בשנייה.
כוונון פסנתר נעשה על ידי מגוון אנשי מקצוע; טכנאי פסנתרים עצמאיים, בוני פסנתרים, צוותים מעשיים (טכניים) של חנויות פסנתרים כמו גם חובבים. הכשרה מקצועית והסמכה נעשית ע״י ארגונים המיועדים לכך, בישראל ישנם כמה וכמה. יצרני פסנתרים רבים ממליצים לכוון פסנתרים פעמיים בשנה.
נאום ולדימיר פוטין בפני ועידת מינכן לביטחון (2007)
תגובות
נאומו של ולדימיר פוטין הוליד פולמוסים בחוגים פוליטיים מערביים (בעיקר אמריקאים) על חידוש המלחמה הקרה. הנציגים האמריקנים בוועידה הסכימו כי נאומו של פוטין מכיל "את הביטויים האגרסיביים ביותר שהביא כל מנהיג רוסי מאז המלחמה הקרה". אף על פי כן, תגובתו של מזכיר ההגנה האמריקני רוברט גייטס הייתה מאופקת מאוד. הסנאטור האמריקני לינדזי גרהאם העיר: "בנאום אחד שלו הוא עשה יותר לאיחוד ארצות הברית ואירופה ממה שהיינו יכולים לעשות בעשור זה". שר החוץ הצ'כי קארל שוורצנברג, אמר: "עלינו להודות לנשיא פוטין, שלא רק דאג היטב לפרסום ועידה זו - יותר מהצפוי, אלא שהוכיח באופן ברור ומשכנע מדוע נאט"ו צריכה להתרחב". החודשים שלאחר נאום מינכן התאפיינו במתיחות ורטוריקה משני צידי האוקיינוס האטלנטי, אם כי בכירים רוסים ואמריקאים הכחישו את הרעיון של מלחמה קרה חדשה.
כיוון פסנתרים
היסטוריה
כוונון פסנתר הפך למקצוע בסביבות תחילת המאה ה-19, כאשר הפסנתר הפך לנחלת־הכלל. בעבר היו מוזיקאים בעלי צ'מבלו, שקל בהרבה לכיוון, ובדרך כלל כיוונו אותו הנגנים בעצמם. מכווני הפסנתרים הראשונים למדו, התמחו ועבדו בבתי מלאכה ומפעלים לייצור פסנתרים. ההתמחות ארכה כבין חמש לשבע שנים. מתמחים אלו התמודדו עם קשיים רבים בעקבות השוני בין סוגי הפסנתרים ושיטות הכוונון.
נאום ולדימיר פוטין בפני ועידת מינכן לביטחון (2007)
תגובות
הדיפלומט הרוסי פיוטר סטגניי אמר: "מבחינתי רשמיו של מינכן התמזגו בדמותו של הסנטור מקיין, שישב, הקשיב והתפתל בזעם".
כיוון פסנתרים
היסטוריה
היסטורית, כלי מקלדת כדוגמת הפסנתר כוונו בכיוון מדויק, כוונון פיתגוראי או כוונון ממוצע. הבעיה בכוונונים אלו היא שבסולמות בודדים ומסוימים נשמעו מאוזנים; ״מכוונים״, בעוד שבאחרים נשמעו דיסוננטים חריפים. לאור המגרעות במערכות הכוונון שהיו אז, פותחה מערכת כוונון חדשה; ״הכוון המשווה״, שיטת כוונון זו איפשרה לכלי להשמע מכוון בכל הסולמות באופן שווה. לאור פיתוחה של מערכת כוונון חדשה זו, הלחין באך את ״הפסנתר המשווה״ - פרלוד ופוגה, במז׳ור ומינור, עבור כל סולם.
נאום ולדימיר פוטין בפני ועידת מינכן לביטחון (2007)
תגובות
על פי עורך כתב העת "רוסיה השמאלית" נאומו של פוטין במינכן נשמע אתגר לתוקפנות הגלובלית של האימפריאליזם המערבי, בראשות צלבנים אנגלו-אמריקאים... לאחר שלמד היטב את הציוויליזציה המערבית המודרנית, פוטין כיוון את הסרקזם שלו למקומות הפגיעים ביותר שלה: צביעות בוטה וצביעות של המוסר האימפריאליסטי... פוטין נשא נאום חזק ואמיתי, אמר זאת בכנות, עם תחושת הנאה גלויה לומר משהו שכבר מזמן רתח לאיזה בור ונבלה. וכך ביטאו שוב את רגשותיהם של הרוב המכריע של עמו ושל עמים רבים בארצות אחרות בעולם, החיים מתחת לעול של אדון המערב."
כיוון פסנתרים
רקע כללי
ישנם גורמים רבים לשיבוש בכוונון של הפסנתר, השכיח ביותר הוא שינויים בלחץ האטמוספירי (טמפרטורה). לדוגמה, שינויים בלחות ישפיעו על הכוונון; לחות גבוהה גורמת ללוח הבסיס להתנפח, וכתוצאה המיתרים נמתחים והצלילם המופקים מהם עולים, בעוד שללחות נמוכה יש השפעה הפוכה. שינויים בטמפרטורה יכולים גם להשפיע על הצליל הכללי של פסנתר. בפסנתרים חדשים יותר המיתרים נמתחים בהדרגה וחלקי עץ נדחסים, מה שגורם לצלילי הפסנתר לרדת, בעוד שבפסנתרים ישנים יותר סיכות הכוונון (השומרים על הצלילים מכוונים) עלולות להשתחרר ולא לשמר את הפסנתר מכוון. גם נגינה תכופה ורועשת, על ידי הקשה בכח על הקלידים עלולה לגרום לפסנתר לצאת מכוון. מסיבות אלו, יצרני פסנתרים רבים ממליצים לכוון פסנתרים חדשים ארבע פעמים במהלך השנה הראשונה ופעמיים בשנה לאחר מכן.
נאום ולדימיר פוטין בפני ועידת מינכן לביטחון (2007)
תגובות
עשר שנים מאוחר יותר, בוועידת מינכן 53, שהתקיימה בתאריכים 18–19 בפברואר 2017, הדו"ח "פוסט-אמת, פוסט-מערב, לאחר הזמנה?", שקבע משבר עמוק בסדר הבינלאומי והדמוקרטיה הליברלית ופירט את המגמות השליליות שנצפו בעולם המודרני. עורך Lenta.ru, אלכסיי נאומוב, אישר את דברי הנשיא הרוסי: "עם זאת, עשר שנים לאחר מכן התברר כי פוטין צדק: 'רגע החד קוטביות' (ההגמוניה המוחלטת של ארצות הברית בזירה העולמית) נמצא בזירה העולמית. עבר."
פרדריק מיסטרל
פרדריק מיסטרל (בצרפתית: Frédéric Mistral; 8 בספטמבר 1830 – 25 במרץ 1914) היה סופר, מחזאי ומשורר צרפתי, זוכה פרס נובל לספרות (יחד עם חוזה אצ'גרי), ממחדשי הספרות הפרובנסאלית. מ-1854 עמד בראש תנועת הפליבריז' Le Félibrige ששאפה להחיות את תרבות פרובאנס.
קורות חייו
מיסטרל סיים לימודי משפטים באקס-אן-פרובאנס, בירתה העתיקה של פרובאנס, אך מעולם לא עסק במקצוע, אלא הקדיש את עצמו לשירה. הוא ירש אחוזה מאביו ופרט לטיפול בה הקדיש את כל עיתותיו לשירה והיה למשורר החשוב ביותר של פרובאנס.
כתב יצירות רבות בשפה הפרובנסאלית, בהן הפואמה הכפרית "Mireio" (הקציר), שנכתבה לפי דגם של אובידיוס, ב-1859, שעובדה לאופרה, וכן קובצי שירה, מילון ותרגום ספר בראשית.
יצירתו, מיראייו, היא האפוס העממי של שפת פרובאנס ונמנית עם יצירות המופת של הספרות. שנתיים לאחר הופעתה קיבלה את פרס האקדמיה הצרפתית. בשנת 1867 פרסם את הפואמה קאלנדאו. בספרו, אי הזהב, פרסם אוסף של רומאנסים ושירים. בספר נרטו, שפורסם בשנת 1884, הוא מספר בחרוזים אפיזודות מתקופת האפיפיורים ששכנו באביניון. הטרגדיה המלכה יאגו, משנת 1890, מצטיינת ביופי שירי נדיר. בין השנים 1879 - 1886 חיבר מילון ניופרובנסאלי בשני כרכים. על ההישג הזה זכה בפרס אינסטיטו דה פראנס.
הוא היה אחד משבעת מייסדי האסכולה החדשה של שפת לאנג ד'אוק (אוקסיטנית, שפרובנסאלית היא אחד מניביה), שחתרה להשיב לתחיה את השפה, המנהגים והתלבושות הקדומים של האזור. מיסטרל היה מנהיג הקבוצה.
ב-1904 זכה בפרס נובל לספרות. בנימוקי מתן פרס נובל נאמר שהוא ניתן: "לאור הספונטניות הרעננה, חרוזיו המזהירים והאמנותיים המשקפים בנאמנות כה רבה את הנוף ואת חיי הכפר במולדתו וגם בגלל פעילותו החשובה כחוקר השפה הפרובנסאלית".
נכשל בשאיפתו להשריש שפה פרובנסאלית חיה בדרום צרפת.
חטיבה 320
חטיבה 320 הייתה חטיבת שריון מילואים, אחת ממספר חטיבות שהפעילו טנקי שלל. החטיבה הוקמה בסוף שנות ה-70, מקים החטיבה והמח"ט הראשון היה עמי מורג. אחריו כיהן כמפקד החטיבה נתן בן ארי.
החטיבה הייתה קיימת 13 שנה, בין השנים 1977–1990. לא השתתפה בקרבות כלשהם.
מבנה החטיבה
החטיבה הייתה מורכבת מ-3 גדודים שכללו טנקי שלל ממלחמת יום הכיפורים: שני גדודים על בסיס טירן 6 - טנקי T-62, עם תותח 115 מ"מ וכמעט ללא שינוי מהטנק המקורי. גדוד שלישי התבסס על טנק טירן 5 - טנקי T-55 עם תותח שריר 105 מ"מ.
קריניצה זדרוי
קריניצה זדרוי (בפולנית: Krynica-Zdrój; ביידיש: קרעניץ) היא עיירת נופש ומרחצאות במחוז נובי סונץ' שבפרובינציית פולין קטן בפולין, בסמוך לגבול סלובקיה, בה התקיימה עד השואה קהילה יהודית גדולה.
תולדות היישוב
קריניצה זדרוי נזכרת לראשונה בשנת 1547, ובשנת 1889 הוענקו לה זכויות עיר. בשל מיקומה הגאוגרפי, ובשל סמיכותה למספר מסילות ברזל, הפכה העיירה מראשית המאה ה-20 ליעד קיט והבראה, וכן למרכז ספורט חורף.
יהודי קריניצה זדרוי
עם כניסת הגרמנים לעיירה, הטילו אלו על יהודיה גזירות שונות, ובהן עבודות כפייה, הגבלות תנועה ותשלומי כופר. בנובמבר 1940 נצטוו יהודי העיירה להתרכז בכיכר המרכזית בה. לאחר סריקת בתי היהודים ביישוב, גורשו כל יהודי העיירה לנובי סונץ' ולגריבוב, ושם נספו בהמשך ברובם המוחלט עם יתר היהודים ביישובים אלו.
דון "הדרקון" וילסון
דון "הדרקון" וילסון (באנגלית: Don "The Dragon" Wilson; נולד ב-10 בספטמבר 1954) הוא אלוף קיקבוקסינג אמריקאי ושחקן. הוא ידוע בעיקר בשל תפקידיו בסרטי פעולה והרפתקאות, בכללם שמונה סרטים בסדרת "אגרוף הדמים" (Bloodfist) שהפיק רוג'ר קורמן.
שנותיו הראשונות
וילסון נולד לאב אירופי-אמריקאי ואם יפנית, באלטון, אילינוי, וגדל בחופה של פלורידה. הייתה לו קריירה ארוכה ומוצלחת בזירה. הוא אחד מהקיק בוקסרים המוצלחים ביותר של דורו.
קריירת הקיקבוקסינג
וילסון זכה בסך-הכול ב-11 אליפויות עולם במספר התאחדויות בכללן the IKF, WKA, KICK, ISKA, STAR ו-PKO. הוא זכה ב-IKF (www.IKFKickboxing.com בתואר אלוף העולם של ה-FCR ב-15 במאי 1999 בלוול (Lowell), מסצ'וסטס, ארצות הברית, שהביס את דיק קימבר. בסיום הסיבוב השלישי וילסון התאושש והכה בחבטת נוקאאוט מהירה שהטילה את קימבר לרצפה ללא תנועה. השופט דון סטל ספר כשקימבר היה על הרצפה, ספירה שבסיומה קימבר לא עמד על רגליו.
היות שמעולם לא קראו תיגר על תוארו, וילסון פרש מרצונו וירד לקטגוריית המשקל Light Heavyweight, ממנה הוא פרש לבסוף מקרבות שנים מספר אחרי-כן.
וילסון מחזיק בניצחון בנוקאאוט באליפות K-1 Kickboxing Grand-Prix הראשונה, בראנקו ציקאטיץ’.
קריירה כפרשן
וילסון היה פרשן איגרוף ומראיין בהרבה מהאירועים המוקדמים של ה-UFC, החל מ-UFC 7 בבאפלו. הוא הצהיר כמה פעמים שהוא יאות להילחם ב-UFC בעצמו אם די אוהדים ידרשו זאת, אולם הדבר מעולם לא אירע. הוא המשיך ונהיה פרשן של King of the Cage.
הופעות בסרטים
כמה מהסרטים בהם הופיע הם Futurekick, "אגרוף הדמים" 8-1, "טבעת האש" 1, 2 ו-3 Out for Blood, Operation Cobra, Blackbelt, Cyber Tracker 1 & 2, "לוחם בדיוני", Redemption, Capitol Conspiracy, ו"באטמן לנצח", שם גילם את דמותו של מנהיג כנופיית נאון.
חייו האישיים
הוא נישא למאפרת הטלוויזיה קתלין קארידין להם שלושה ילדים: ג'ונתן, דריידן ואובריאנה.
שיאי הקיקבוקסינג
לפי כתב העת Inside Kung-Fu Presents Kickboxing Magazine (אוגוסט 1992), מאזן היסטורית הקרבות של דון וילסון עומד על 69 ניצחונות, 5 הפסדים, 2 תיקו, 46 ניצחונות בנוקאאוט, ו-6 נוקאאוט בבעיטה, ו-3 קרבות שהסתיימו ללא הכרעה. בעמוד 64 הקרב הראשון של וילסון עם ביל נובלוק באורלנדו, פלורידה, בדצמבר 1974 הסתיים ללא הכרעה לאחר הסיבוב השלישי. אולם, בעמוד 52 באותו גיליון, וילסון אומר על הקרב שלו עם נובלוק ש"ביל ניצח בסיבוב השלישי בהפרש גדול ואני ניצחתי בסיבוב הראשון. אז הוא ניצח בקרב." כיום התוצאה הבלתי רשמית של הקרב רשומה במאזן השיאים הרשמי של וילסון כמי שהסתיימה ללא הכרעה מכיוון שכשהוא החליט להילחם עבור ה-PKA, ג’ו קורלי חש שחוקי הקרב היו מעט שונים של ה-PKA, קורלי אמר לוילסון להשמיט את התוצאה.
Keras
Keras היא ספריית קוד פתוח המשמשת כ-API ל-TensorFlow.
עד גרסה 2.3 Keras תמכה בעוד ספריות בינה מלאכותית כגון Microsoft Cognitive Toolkit, Theano, ו-PlaidML, אך בגרסה 2.4 הפסיקה לתמוך בהן ועברה להתמקד ב-TensorFlow בלבד. Keras נוצרה תוך שימת דגש על ידידותיות למשתמש, גמישות ומודולריות כאשר המוטו שלה הוא "Keras הוא ממשק API המיועד לבני אדם, לא למכונות". Keras פותחה במקור כחלק מפרויקט ONEIROS (Open-ended Neuro-Electronic Intelligent Robot Operating System) והמפתח והמתחזק העיקרי שלה הוא פרנסואה צ'ולט.
מאפיינים
Keras מכילה בתוכה הרבה אבני בניין נפוצות של רשתות עצביות מלאכותיות כגון שכבות, מייעלים (optimizers), פונקציות הפסד, מדדים לבדיקת המודל ודרכים לנהל דאטה. Keras תומכת בין השאר ברשת קונבולוציה, RNN ורשתות עצביות מלאכותיות בעזרת שכבות dropout, כינוס, אגרגציה ו-batch normalization.
Keras ו-TensorFlow
בגרסה 1.1 נוספה ל-Keras TensorFlow בתור תת-ספריה מכיוון ש-TensorFlow נראתה כדי מאיימת ולא אינטואיטיבית, ו-Keras פתרה בעיה זאת כאשר היא שימשה כממשק הרבה יותר ידידותי ל-TensorFlow.
ב-2019, בעקבות ירידת אחוז השימוש ב-TensorFlow, רצתה גוגל, המפתחת של TensorFlow, לפתח ממשק חדש ידידותי יותר למשתמש וקל יותר להבנה. מכיוון ש-Keras כבר הייתה קיימת ואף צברה פופולריות, ויתרה גוגל על פיתוח ממשק שלם מחדש ופשוט הפכה את Keras לממשק של TensorFlow החל מגרסה 2.0. בנוסף, Keras ו-TensorFlow שתיהן ספריות קוד פתוח, שיקול נוסף שהטה את המאזניים לכיוון בחירה זאת.
קוד
יצירת מודל בשם "generator" בעזרת Keras:
יחסי איטליה–תאילנד
יחסי איטליה–תאילנד הם יחסי החוץ בין הרפובליקה האיטלקית לממלכת תאילנד.
היסטוריה
האיטלקי הראשון שביקר בממלכת סיאם היה ניקולו קונטי בשנת 1430, אך קשרים דיפלומטיים רשמיים בין איטליה לתאילנד כוננו רק עם חוזה איטליה-סיאם משנת 1868, שעסק בסוגיות סחר ובהקמה של נציגות דיפלומטית בבנגקוק על ידי ממלכת איטליה. החילופים המשמעותיים ברמה הפוליטית, הכלכלית והתרבותית התחילו במהרה, גם בזכות הדרך שבה הצליח המלך צ'ולאלונגקורן לקדם מודרניזציה של ממלכתו ולסלול את הדרך ליחסים ידידותיים עם מדינות אחרות. למעשה, הוא היה המלך הסיאמי הראשון שביקר רשמית באירופה ואיטליה הייתה המדינה הראשונה בה עצר בסיבוב ההופעות שלו באירופה. היחסים בין איטליה לממלכת תאילנד שגשגו עוד יותר במחצית הראשונה של המאה ה-19 עקב חילופי דברים בתחומים שונים.
בשנת 2011 נחגגו 150 שנות יחסים דיפלומטיים בין המדינות, ונערכו מסיבות ואירועים רבים לציון היחסים, ובכלל זה נערך פסטיבל איטלקי גדול בתאילנד.
יחסי סחר
המסחר הדו צדדי בין המדינות עמד על 3.4 מיליארד דולר בשנה בממוצע בין השנים 2015 ל-2017. בשנת 2017 המסחר בין שתי המדינות הסתכם ביותר מ-3.7 מיליארד דולר, עלייה של 8% לעומת 2016. איטליה מדורגת במקום ה-24 מבין שותפות הסחר של תאילנד., והיא החמישית ב אחרי גרמניה, בריטניה, הולנד וצרפת. לשם השוואה, תאילנד מדורגת במקום ה-48 בקרב שותפות הסחר של איטליה והיא השנייה בגודה מבין מדינות ASEAN, אחרי סינגפור. הייצוא העיקרי מתאילנד לאיטליה כולל מזגנים ורכיבים, מכוניות, ציוד וחלקים, גומי, קלמארי צונן / קפוא, ברזל, פלדה ומוצרים, בגדים מוכנים, מכשירי חשמל ורכיבים אחרים, תכשיטים, בדים, מכונות פקס, טלפונים, וכדומה. היבוא העיקרי מאיטליה לתאילנד כולל מכונות ורכיבים, כימיקלים, מכונות חשמליות ורכיבים, בדים, מוצרים פרמצבטיים ותרופות, מוצרים מן החי, מוצרי מתכת, מוצרי פלסטיק, מכשירים מדעיים, מכשירים רפואיים, בדיקות, מכשירים שונים וכו'.
תיירות וחינוך
בשנת 2018 יותר מ-280,000 איטלקים ביקרו בתאילנד ואילו 37,000 תאילנדים ביקרו באיטליה. השפה האיטלקית נלמדת במוסדות האקדמיים המובילים בתאילנד כולל אוניברסיטאות צ'ולאלונגקורן ותממסאט. אוניברסיטת Ca 'Foscari בוונציה מציעה קורסים בשפה התאילנדית במטרה להקים תוכנית ללימודי תאילנד.
תמחור דינמי
תמחור דינמי, המכונה גם גל תמחור, ביקוש תמחור, או זמן מבוסס תמחור הוא אסטרטגיית תמחור בה עסקים מגדירים גמישות מחירים עבור מוצרים או שירות המתבסס על דרישות השוק הנוכחיות. עסקים יכולים לשנות מחירים על בסיס אלגוריתמים שלוקחים בחשבון תמחור מתחרים, ביקוש והיצע, וגורמים חיצוניים אחרים בשוק. תמחור דינמי הוא מנהג נפוץ במספר תעשיות, כגון אירוח, נסיעות, בידור, קמעונאות, חשמל, תחבורה ציבורית. כל תעשייה נוקטת גישה שונה לתמחור דינמי, בהתבסס על הצרכים והביקוש למוצר.
אירוח
תמחור מבוסס זמן היא שיטה סטנדרטית של התמחור בענף התיירות. מחירים גבוהים יותר יחויבו במהלך שיא העונה, או במהלך תקופות של אירועים מיוחדים. בסוף העונה, מלונות מוכנים לגבות רק את עלויות התפעול של הממסד, ואילו את הרווח הם מרוויחים במהלך עונת התיירות (זהו העיקרון הבסיסי של תמחור: העלות השולית לטווח ארוך).
מלונות ושחקנים אחרים בתעשיית האירוח משתמשים בתמחור דינמי וזאת כדי להתאים את עלות החדרים וחבילות האירוח בהתבסס על היצע וביקוש באותו הרגע. המטרה של תמחור דינמי בענף זה היא למצוא את המחיר הגבוה ביותר שהצרכנים מוכנים לשלם. שם נוסף לתמחור דינמי בתעשייה הוא תמחור לפי דרישה. סוג זה של אפליית מחיר משמש למצות את מירב הרווחים, כדי לנסות ולהגדיל את ההכנסות, בהתבסס על הנכונות של פלחי שוק שונים לשלם. תמחור דינמי כולל עליית מחירים כאשר הביקוש הוא גבוה וירידות מחיר, כדי לעורר את הביקוש, כאשר הוא נמוך. יש מגוון רחב של מחירים המבוססים על הביקוש בכל נקודה ביום, המאפשר למלונות לייצר יותר הכנסות על ידי הבאת לקוחות שונים בנקודות מחיר שונות שהם מוכנים לשלם.
תחבורה
חברות התעופה משנות את המחירים לעיתים קרובות בהתאם ליום בשבוע, השעה ביום, ומספר ימים לפני הטיסה. עבור חברות התעופה, מרכיבים שונים גורמים לתמחור דינמי כגון: כמה מושבים יש בטיסה, זמן היציאה, וממוצע ביטולים של טיסות דומות.
תמחור דינמי נבדק ומיושם בתחבורה על פי דרישה כגון שירות קריאת הסעה כגון אובר וליפט. המערכת של אובר מבצעת התאמה דינמית של מחירי שירות, היצע (נהגי אובר) וביקוש (נוסעים המרימים יד באפליקציה של הטלפונים החכמים), והתמחור נעשה בהתאם.
ספורט
תמחור דינמי משמש הרבה גם בספורט, שבו הביקוש משתנה מאוד מאירוע לאירוע. למשל, כשקבוצה משיגה רצף ניצחונות האוהדים יתלהבו ויהיה אפשר להעלות את המחיר, וכן אם יש משחק מיוחד נגד קבוצה מיוחדת. אבל אם זה אירוע שגרתי - המחיר יצטרך להיות נמוך יותר.
כללי
קמעונאים, וקמעונאים מקוונים בפרט, מתאימים את המחיר של המוצרים שלהם על פי המתחרים, זמן, תנועה, שיעורי ההמרה ובהתאם למטרות המכירות. מטרת התמחור הדינמי היא להגדיל את ההכנסות והרווחים. יש שלוש דרכים עיקריות לעשות את זה.
אמזון
אמזון עוסקת באפליית מחירים בשנת 2000 עבור מספר לקוחות, הוצגו מחירים שונים בו זמנית על אותו פריט, הם הפרו את חוק רובינסון–Patman. החברה הפסיקה זאת והתנצלה לאחר שהדבר התגלה.
צד שלישי כלשהו אשר מוכר באמזון השתמש בתוכנה כדי לשנות את המחירים בתדירות גבוהה יותר מאשר זה היה אפשרי לביצוע על ידי אנשים, וזאת כדי להתחרות במהירות בין עסקים על המחיר.
תמחור המבוסס על ערך או גמישות
באופן אידיאלי, חברות צריכות לבחון האם מחיר המוצר שווה ערך למחיר שהצרכן מייחס למוצר. זהו ערך המבוסס על תמחור. ערך זה יכול להיות שונה מאדם לאדם, קשה לזהות מהו הערך המושלם שכן כל אדם מעריך את מחיר המוצר בצורה שונה. עם זאת, נכונות הצרכן לשלם יכולה לשמש כמדד הערך הנתפס. עם גמישות במחיר של מוצרים, חברות יכולות לחשב כמה צרכנים מוכנים לשלם עבור המוצר בכל נקודת מחיר. מוצרים בעלי גמישות גבוהה רגישים מאוד לשינויי מחיר, בעוד מוצרים בעלי גמישות נמוכה רגישים פחות לשינויים במחיר. כתוצאה מכך, מוצרים עם גמישות נמוכה מוערכים בדרך כלל יותר על ידי הצרכנים. היבט דינמי של שיטת תמחור זו הוא גמישות לשינוי ביחס למוצר, קטגוריה, זמן, מיקום וקמעונאים. עם גמישות מחירים של המוצרים השוליים של המוצר, קמעונאים יכולים להשתמש בשיטה זו עם אסטרטגיית התמחור שלהם כדי לתכנן אסטרטגיות רווח, הכנסות או אסטרטגיות למיצוי מירב רווחים.
תמחור המבוסס על מתחרים
עסקים שרוצים מחיר תחרותי יפקחו על מחירי המתחרים שלהם ויתאימו את המחירים בהתאם. אמזון היא מובילה בשוק הקמעונאי שמשנה מחירים לעיתים קרובות, היא מעודדת קמעונאים אחרים לשנות את המחירים שלהם כדי להישאר תחרותיים. תמחור דינמי מבוסס מתחרים יכול להגדיל את המכירות, ובמיוחד אם ינצלו את היתרון כאשר מוצרים אזלו אצל קמעונאים מתחרים.
תמחור קמעונאי מבוסס זמן
תעשיות רבות משנות את המחירים, בהתאם לשעות היממה, במיוחד קמעונאים מקוונים, הלקוחות בדרך כלל רוכשים בשעות העבודה בין 17:00 - 09:00. העלאת מחירים במהלך הבוקר ואחר הצהריים והורדת מחירים במהלך הערב הוא מנהג נפוץ בתמחור דינמי.
תמחור המבוסס על זמן השירות
תמחור המבוסס על זמן שרות כגון אספקת חשמל כולל, אך לא מוגבל ל:
תמחור של שיעור המרות
שיעור המרות מודדים כמה גולשים באתר הופכים לקונים. כאשר שיעורי ההמרות של הצופים לקונים נמוכה, מפחיתים את המחיר כדי להגדיל את כמות הקונים שיטה זו סטנדרטית באסטרטגיית תמחור דינמי.
פלגיה שפרינגר (הוצ'אק)
פלגיה שפרינגר (הוצ'אק) (בפולנית: Pelagia Huczak Springer; 16 באפריל 1917 – 15 בפברואר 2007), הייתה נוצרייה פולנייה, אשר במלחמת העולם השנייה הצילה יהודים רבים ממוות בשואה. במרבית המקרים ההצלה נעשתה בעזרת בני משפחתה, שהוכרו אף הם כמוה, כחסידי אומות העולם.
פעילות בתקופת השואה להצלת יהודים
לפני המלחמה, עבדה פלגיה במפעל נעליים שהיה שייך לתאגיד לג'זרוויץ-שפרינגר בעיירה סוסנוביץ בפולין. בהתחלה הייתה פלגיה עובדת מן המניין, אך לאחר תהליך האריזציה שבא בעקבות הכיבוש הגרמני, הנאצים מינו את פלגיה כמנהלת המפעל. היא השתמשה בסמכותה ובתפקידה כמנהלת זמנית על מנת להציל את שלמה שפרינגר, שהיה בעל המפעל, ואת בנו זאב (וולף) שפרינגר בן ה-5. בשנת 1942, היא הצליחה להבריח את וולף מהגטו ולקחה אותו לביתה, בעקבות חשש לחייו. במהלך החודשים שוולף הסתתר בביתה של פלגיה, כל משפחתה, שכללה את אביה החורג, אמה, ושלושת אחיה, דאגו וטיפלו בו במסירות. אחרי מספר חודשים, פלגיה הצליחה לסדר לוולף מקום מסתור אחר, בדירה של מכרה שלה, אלמנה נוצרייה מכפר סמוך. היא שילמה עבור אחזקתו מחסכונותיה וממכירת תכשיטים שהיו ברשותה, וסיפקה לו ביגוד ומזון על מנת שהאלמנה תסכים לשמור עליו. לאחר חיסול גטו סוסנוביץ, פלגיה הבריחה את שלמה שפרינגר מתוך הגטו, תוך סיכון חייה, והחביאה אותו תחילה במפעל, ובמשך שנתיים בבית משפחתה, עד ב-27 בינואר 1945, שוחרר האזור מידי הנאצים על ידי ברית המועצות. ישנן עדויות נוספות, שפלגיה החביאה מספר יהודים נוספים בביתה. פלגיה ומשפחתה גם נתנו מחסה לאחיו של שלמה, פינקוס, לזמן קצר. כמו כן, במהלך אחת מהאקציות בגטו סוסנוביץ ובאזור, פלגיה הסתירה כ־20 יהודים בבית המלאכה של מפעל הנעליים, וכך הצילה את חייהם.
לאחר המלחמה
לאחר המלחמה, בשנת 1947, שלמה שפרינגר התחתן עם פלגיה. הם עלו יחד עם בנו וולף לישראל. המשפחה התגוררה בחיפה. בשנת 1982 נפטר שלמה שפרינגר. בערוב ימיה חזרה פלגיה להתגורר בפולין באזור סוסנוביץ. היא נפטרה ב-2007. במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של פלגיה ונעשה מאמץ לאיתור מקום קבורתה, אולם לא ידוע היכן נקברה.
לקריאה נוספת
מרדכי, פלדיאל. "מצילים בעקבות הניצולים: על חסידי אומות העולם המתגוררים בישראל [כולל רשימה שמית של המצילים עם פרטים על פעילותם]", ילקוט מורשת, מ"א, 1986, 10-11.
וילהלם הראשון, דוכס בוואריה
וילהלם הראשון, דוכס בוואריה (בגרמנית: Wilhelm I. von Bayern; 12 במאי 1330 - 15 באפריל 1389), היה דוכס בוואריה-שטראובינג, ורוזן אנו, הולנד וזילנד. וילהלם היה קרוי גם וילם החמישי, רוזן אנו או וילם השלישי, רוזן הולנד או וילם הרביעי, רוזן זילנד.
ביוגרפיה
וילהלם נולד ב-12 במאי 1330 בעיר החופשית פרנקפורט, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו.